ธปท.เชื่อแบงก์แย่งปล่อยกู้ ยอดปีหน้าพุ่งแน่
นายบัณฑิต นิจถาวร รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) &nbsp;เปิดเผยว่า การขยายตัวของสินเชื่อปีนี้น่าจะหดตัว แต่เชื่อว่าปีหน้าจะเป็นบวกได้ตามการฟื้นตัวของเศรษฐกิจ เพราะถ้าสังเกตจากการคาดการณ์การขยายตัวของสินเชื่อของผู้บริหารธนาคารพาณิชย์แต่ละแห่งก็เริ่มคาดไปในทิศทางที่ดีขึ้น และจากการประเมินภาวะสินเชื่อของธปท. ล่าสุดเริ่มเห็นสัญญาณที่ดีขึ้น เพราะสินเชื่อในเดือนต.ค.ปีนี้ขยายตัวเพิ่ม 0.2% เมื่อเทียบกับระยะเดียวกันปีก่อน และขยายตัวเพิ่ม 0.4% เมื่อเทียบกับเดือนก่อนหน้า ทำให้ธปท.มั่นใจว่าการขยายตัวของสินเชื่อในปีหน้าจะปรับดีขึ้นและขยายตัวเป็นบวก ส่งผลดีต่อเศรษฐกิจปีหน้ามากขึ้น จากปีนี้ทั้งปีที่สินเชื่อน่าจะขยายตัวติดลบ
10 ธ.ค. 2552

นายบัณฑิต นิจถาวร รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.)  เปิดเผยว่า การขยายตัวของสินเชื่อปีนี้น่าจะหดตัว แต่เชื่อว่าปีหน้าจะเป็นบวกได้ตามการฟื้นตัวของเศรษฐกิจ เพราะถ้าสังเกตจากการคาดการณ์การขยายตัวของสินเชื่อของผู้บริหารธนาคารพาณิชย์แต่ละแห่งก็เริ่มคาดไปในทิศทางที่ดีขึ้น และจากการประเมินภาวะสินเชื่อของธปท. ล่าสุดเริ่มเห็นสัญญาณที่ดีขึ้น เพราะสินเชื่อในเดือนต.ค.ปีนี้ขยายตัวเพิ่ม 0.2% เมื่อเทียบกับระยะเดียวกันปีก่อน และขยายตัวเพิ่ม 0.4% เมื่อเทียบกับเดือนก่อนหน้า ทำให้ธปท.มั่นใจว่าการขยายตัวของสินเชื่อในปีหน้าจะปรับดีขึ้นและขยายตัวเป็นบวก ส่งผลดีต่อเศรษฐกิจปีหน้ามากขึ้น จากปีนี้ทั้งปีที่สินเชื่อน่าจะขยายตัวติดลบ
นายบัณฑิต เปิดเผยว่า นอกจากนี้สินเชื่อปีหน้ายังน่าจะขยายตัวได้ดีขึ้นจาก 3 ปัจจัยหลัก คือ 1.สภาพคล่องในระบบที่ยังมีอยู่สูงถึง 5 เท่า ของการสภาพคล่องปกติที่ธปท.ให้ดำรงตามเกณฑ์ ทำให้เหลือสภาพคล่องที่เพียงพอให้สถาบันการเงินปล่อยกู้ 2.คุณภาพสินทรัพย์ หรือปัญหาการเกิดหนี้เสียเริ่มมีแนวโน้มลดลง เห็นได้จากระดับหนี้ที่ไม่ก่อให้เกิดรายได้(เอ็นพีแอล)ล่าสุด ในเดือนก.ย.มีอยู่เพียง 5.3% ของสินเชื่อรวม ซึ่งน่าจะช่วยให้ธนาคารพาณิชย์มีความมั่นใจ และมีความพร้อมในการปล่อยสินเชื่อมากขึ้น 
และ 3.ปัจจัยด้านการแข่งขันกันปล่อยสินเชื่อของธนาคารพาณิชย์เอง น่าจะมีมากขึ้นในระยะต่อไป โดยเฉพาะการแข่งขันการปล่อยสินเชื่อที่เกี่ยวเนื่องกับการใช้จ่ายงบประมาณภาครัฐ สินเชื่อผู้ประกอบการขนาดกลางและขนาดย่อม(เอสเอ็มอี) และสินเชื่อเพื่อการบริโภค ซึ่งน่าจะขยายตัวได้ตามการฟื้นตัวของเศรษฐกิจ